
Koolieelse lasteasutuse Päikene renoveerimise
projekti omafinantseeringu kinnitamine
1.  Asjaolud ja menetluse käik

Lähtudes riiklikust poliitikast, Kohaliku füüsilise elukeskkonna arendamise projektide (KOIT kava) raames, on Regionaalministeeriumil kavas toetada kohalikke omavalitsusi investeerimisprojektide kaasfinantseerimisel.
Koolieelse lasteasutuse Päikene hoone on ehitatud 1964. aastal ja nüüdseks on täiesti amortiseerunud. Oli teostatud ehituslik ekspertiis, mis näitas kapitaalremondi vajadust.
Ülalnimetatud olukorra parandamiseks on töötatud välja koolieelse lasteasutuse Päikene renoveerimise projekt, mille käigus teostatakse haridusasutuse hoone kapitaalremondi. Projekti elluviimine algab 2007. aasta juuli kuus ja lõpeb 31.08.2008.a.

Projekti kogumaksumus on 13 565 000.00 krooni, millest 10 852 000.00 krooni on Kohaliku füüsilise elukeskkonna arendamise projektide raames eraldatav toetus, Narva linna omafinantseering moodustab 20% - 2 713 000.00 krooni.
2.  Õiguslikud järjeldused

Projektide omafinantseeringu kinnitamine on võimalik Narva Linnavolikogu otsusega.  Narva Linnavolikogul on vastavalt Kohaliku omavalitsuse korralduse seaduse § 22 lõike 1 punktile 8 õigus võtta laene ja teisi varalisi kohustusi.

3. Otsus

Koolieelse lasteasutuse Päikene renoveerimise projekti positiivse rahastamisotsuse korral Narva Linnavalitsusele näha ette linna eelarves projekti omafinantseeringu 2 713 000.00 krooni ulatuses.

4. Vaidlustamine

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

5. Otsuse jõustumine

Otsus jõustub seadusega sätestatud korras.

Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Koolieelse lasteasutuse Päikene renoveerimise projekti omafinantseeringu kinnitamine” eelnõu.

2. Volitada pr Viktoria Lutus’t antud küsimus ette kandma Narva Linnavolikogus.

